MS «Skandi Texel»

MS «Frøy Challenger», tidligere MS «Skandi Texel» var et dieselelektrisk norsk forsyningsskip med MT 6009-S design. Skipet ble bygget i 2006 ved Fitjar Mekaniske Verksted som byggenummer 20. MS «Skandi Texel» ble overlevert til DOF Rederi AS, 21. juni 2006. Fartøyet har en lengde på 69,5 meter, og en bredde på 16,4 meter. Skipet er utstyrt med to stykk dieselmotorer av typen 6L20 som yter 1020 kW hver, og to stykk 8L20 dieselmotorer som yter 1360 kW hver. Dette gir skipet en servicefart på rundt 14,5 knop. Fartøyet er innredet for et mannskap på 14 stykk, og har i tillegg kapasitet til 10 passasjerer.

MS «Frøy Challenger» 
MS «Skandi Texel» ble i mars 2021 oppkjøpt av Frøy, som skal bruke skipet som avlusingsfartøy. Fosen Yard skal stå for ombyggingen av skipet. Nytt skipsnavn er MS «Frøy Challenger». Totale kostnader av kjøpet og ombyggingen er rundt 182 millioner kroner.

Før skipet ble kjøpt av Frøy bidro det offshore som forsyningsskip. Det transporterte diverse utstyrt, proviant og ferskvann til oljerigger og stasjonære offshore fartøy.

Foto

Referanser

Eksterne lenker 
 
 

Skip bygget ved Fitjar Mekaniske Verksted
Skip fra 2006
Forsyningsskip
Norske forsyningsskip
Artikler i sjøfart-prosjektet